Àngels Chacón

Maria Àngels Chacón i Feixas (Igualada, 1968), Àngels Chacón modura ere ezaguna, Kataluniako politikari eta enpresario kataluniarra da. 2018. urtetik eta 2020ko irailaren 3ra arte Quim Torraren gobernukide izan zen, enpresa- eta ezagutza-kontseilariaren kargua izan zuen heinean.

 Biografia 

 Lehen urteak 
Àngels Chacón 1968an jaio zen, Igualadan (Katalunia). Bartzelonako Unibertsitatearen eskutik zuzenbidean graduatua, nazioarteko trukean aditua da.

Chacónek paper-industriako hainbat enpresatan egin du lan, esportazio-zuzendari modura; hala, adibidez, Manipulados del Noya enpresako esportazioen buru zen, Juan Romaní Esteve-rentzako zuzendari komertzial modura lan eginez. Era berean, 2008tik 2011raino Anoia Business Union-eko idazkari nagusia zen, 2,400 enpresa eta 850 kide ordezkatzen dituen erakundea.

2009tik aurrera Urbact 3D Cities eta Urbact Retalink proiektuetako koordinatzaileetako bat izan da ere, bai eta 4D Health Safety Simulation Innovation Center-eko (4DHealth) kozuzendaria ere.

 Karrera politikoa 
Chacón 2011ko Udal-Hauteskundeetan Konbergentzia eta Batasuneko (CiU) zerrendetan aurkeztu zen Igualadan, politikari independente modura. Hirugarren postuan aurkeztu zen, alderdiak hamar eserleku lortuz; beraz, Igualadako zinegotzi bilakatu zen. Hauteskundeen ostean, Igualadako bigarren alkateorde izan zen izendatua, hiriko turismo- ekonomia- eta komertzio-buru bihurtuz. 2015eko Udal-Hauteskundeetan berrautatua izan zen, hiriko alkateorde bihurtuz eta ekonomia-, ezagutza-, nazioartekotasun- eta barne arazo-buru bihurtuz. Sortu eta gutxira, Kataluniako Europar Alderdi Demokrataren (PDeCAT) kide egin zen ere.

2017ko ekainean Kataluniako Generalitateko Enpresa- eta Ezagutza-Saileko industria-zuzendari nagusia bilakatu zen.
ezkerrera|thumb|Àngels Chacón, Torraren Gobernuaren argazki ofizialean (2018ko ekaina)
2018ko maiatzaren 19an, inbestitutako Quim Torra Lehendakari berriak Elsa Artadi enpresa- eta ezagutza-kontseilari modura zuen govern legítim bat izendatzen saiatu zen. Aitzitik, Espainiako Gobernuak "probokaziotzat" hartu zuen gobernukidetzat exiliatu edo preso politikoak izendatzea, eta, ondorioz, Torraren izendapenak ez zituen onetsi. Hala, Torrak 2018ko martxoaren 29an gobernu-izendapen berriak publikatu zituen, exiliatu edota kartzelan sartu gabeak, non Àngels Chacón enpresa- eta ezagutza-kontseilari berria izendatzen zen, urte bereko ekainaren 2an Katalunuako Generalitateko Jauregian berretsi bezala.

 Hauteskunde-historia 
+Àngels Chacónen hauteskunde-historiaHauteskundeakBarrutiaAlderdiaKoalizioa#Emaitza2011https://bop.diba.cat/temp/04_062011002015.pdfIgualadaIndependenteaKonbergentzia eta Batasuna (CiU)3Hautatua2015https://bop.diba.cat/temp/04_062015000509.pdfIgualadaIndependenteaKonbergentzia eta Batasuna (CiU)3Hautatua2019Igualada Junts per Igualada (JUNTS) Junts per Igualada (JUNTS)21Ez-hautatua

 Erreferentziak 

 Kanpo estekak 

Kategoria:Kataluniako politikariak
Kategoria:Kataluniako enpresaburuak
Kategoria:Junts per Catalunyako politikariak
Kategoria:Kataluniako Euripar Alderdi Demokratako politikariak
Kategoria:Igualadarrak
Kategoria:Bartzelonako unibertsitateko ikasleak